text: To personbiler holder motorvej lukket
  11 december 2014 kl. 15.46
  Et uheld med to personbiler har sat motorvej E20 i stå. En person sidder stadig fastklemt.
  Omkring kl. 16.15 torsdag kørte to personbiler sammen på motorvej E20 ved Holsted. Motorvejen er lukket i vestgående retning. Personerne fra den ene bil er kommet fri, men der er stadig én fastklemt i den anden bil, som lige nu forsøges at reddes ud. Alle personer er ved bevidsthed, meddeler Syd- og Sønderjyllands Politi til TV SYD.
  Politiet ved endnu ikke, hvornår de igen kan åbnes for trafikken i vestgående retning. Al trafik ledes af ved afkørsel 70.
  Der er ingen meldinger om, hvad årsagen er, men politiet råder til at køre forsigtigt, da det kan være glat.
  Begge spor på Esbjerg motorvejen E20 er netop lukket pga færdselsuheldet. Der arbejdes på stedet. #politidk
  
  Der saltes præventivt i hele Syd og Sønderjyllands politikreds. Kør forsigtigt derude. Selvom vejen ser tør ud, kan den være glat #politidk
  
  